
_START_ARTICLE_
Frederick William Franz
_START_SECTION_
Biografi
_START_PARAGRAPH_
Franz blev født d. 12. september 1893 i Covington i Kentucky og blev døbt i den Lutherske kirke. Han besøgte dog katolske gudstjenester og senere den presbyterianske kirke._NEWLINE_Efter at han fik afgangseksamen fra skolen i 1911, gik han på Cincinnati universitetet, hvor han læste liberal kunst og senere to år Koiné (Bibelsk græsk). Han havde som mål at blive missionær for den Presbyterianske kirke._NEWLINE_Han lærte derefter tysk, latin, græsk og senere spansk, portugisisk og fransk. Han havde grundkendskab til hebræiske sprog._NEWLINE_Efter han læste Charles Taze Russells litteratur fra bibelforskere som Jehovas Vidner hed dengang, blev han interesseret. Han blev enten døbt den 30.november 1913 eller 5. april 1914._NEWLINE_I 1920 flyttede han til hovedkontoret i Brooklyn i New York. I 1926 blev han medlem af skribentkomiteen som bibelforsker og var med i at skrive flere bøger. Franz blev selskabets ledende teolog.Jehovas Vidners Ny Verden-Oversættelsen af De Hellige Skrifter blev udgivet af en særlig bibelkomite. Franz regnes for den ledende._NEWLINE_Franz' nevø Raymond Franz trak sig tilbage fra det Styrende Råd og blev udelukket i 1980._NEWLINE_Frederick Franz døde i Brooklyn i New York i 1992 i en alder af 99 år og blev erstattet af Milton George Henschel.